cyanic-selkie/wikianc huggingface dataset:
โดนนี ฟัน เดอ เบก
อายักซ์
ในช่วงเริ่มต้นฤดูกาล 2016–17 ผู้จัดการทีมคนใหม่ เปเตอร์ โบส ใส่ชื่อฟัน เดอ เบก ในทีมอายักซ์สำหรับการแข่งขันยูฟ่าแชมเปียนส์ลีก รอบคัดเลือก นัดที่พบกับปาโอกจากกรีซ ด้วยเหตุผลสองประการที่ว่า โบสประทับใจในการเล่นของฟัน เดอ เบก ในเกมกระชับมิตรก่อนเปิดฤดูกาลที่ออสเตรีย ประกอบกับรีเชดลี บาซูร์ ได้รับบาดเจ็บ และแนมาญา กูแดลย์ ถูกแบนจากการลงเล่น วันที่ 26 กรกฎาคม เขาลงเล่นเป็นตัวจริงครั้งแรกในแชมเปียนส์ลีกในนัดที่เสมอกับปาโอก 1–1 ขณะที่เล่นให้กับทีมสำรองระหว่างฤดูกาล เขากับอับเดอลัก นูรี เป็นเพียงสองผู้เล่นที่ได้คะแนนเฉลี่ยมากกว่า 7 จากการให้คะแนนโดย ฟุตบัลอินเตอร์นาโชนัล ในเดือนพฤศจิกายน เขามีชื่อติดทีมยอดเยี่ยมประจำสัปดาห์ของยูฟ่ายูโรปาลีก จากผลงานของเขาในนัดที่พบกับปานาซีไนโกส เขาเป็นส่วนหนึ่งของกลุ่มกองกลางสามคนร่วมกับนูรีและแลสเซอ เชอเนอ ในเดือนเมษายน ค.ศ. 2017 เดลีเอ็กซ์เพรส รายงานว่าบาร์เซโลนาและไบเอิร์นมิวนิกกำลังติดตามผลงานของฟัน เดอ เบก เขาลงเล่นแทนที่เชินในนาทีที่ 70 ของยูฟ่ายูโรปาลีก นัดชิงชนะเลิศ ที่อายักซ์พ่ายแพ้ต่อแมนเชสเตอร์ยูไนเต็ด 2–0
จากการลงเล่นของฟัน เดอ เบก ในช่วงก่อนเปิดฤดูกาล 2017–18 หนังสือพิมพ์ดัตช์ อัลเคอเมนดัคบลัด เขียนว่าเขาได้เต็มเติมส่วนที่ขาดหายไปนับตั้งแต่ที่เดวี กลาสเซิน ย้ายไปเอฟเวอร์ตัน ในเดือนตุลาคม ทอตนัมฮอตสเปอร์จากอังกฤษได้ติดตามผลงานของเขาในเนเธอร์แลนด์ เขาทำประตูทั้งสองเลกในแชมเปียนส์ลีกรอบคัดเลือกที่พบกับนิสจากฝรั่งเศส ในเลกแรก เขาทำประตูตีเสมอ 1–1 ในนาทีที่ 36 จากความผิดพลาดของยออาน การ์ดีนาล ผู้รักษาประตูฝั่งตรงข้าม ในเลกที่สองที่เสมอกัน 2–2 เขาทำประตูในครึ่งแรก วันที่ 18 พฤศจิกายน ฟัน เดอ เบก ทำแฮตทริกช่วยให้เอาชนะเบรดา 8–0 กัปตันอายักซ์ ฌอแอล แฟ็ลต์มัน กล่าวชื่นชมถึงแฮตทริกนี้ว่า "ยอดเยี่ยมมาก" ฟัน เดอ เบก ลงเล่นในลีก 34 นัด ทำ 11 ประตูและ 6 แอสซิสต์ ในเดือนกรกฎาคม ค.ศ. 2018 เขาปฏิเสธข้อเสนอจากโรมาในอิตาลี โดยให้เหตุผลว่า "อายักซ์เป็นที่ที่ดีในการพัฒนาของเขา"
แม่น้ำโล
แม่น้ำโล (sông Lô) เป็นแม่น้ำที่สำคัญของประเทศเวียดนาม ไหลผ่านจังหวัดห่าซาง, จังหวัดเตวียนกวาง และจังหวัดฟู้เถาะ มีความยาวทั้งสิ้น 470 กิโลเมตร และมีพื้นที่ลุ่มน้ำ 39,000 กิโลเมตร โดยมีต้นกำเนิดจากมณฑลยูนนาน, ประเทศจีน
โดนนี ฟัน เดอ เบก
อายักซ์
ฟัน เดอ เบก มีบทบาทสำคัญในฐานะกองกลางตัวรุกให้กับอายักซ์ในฤดูกาล 2018−19 โดยลงเล่นเป็นตัวจริงทุกนัดจากทุกรายการ ช่วยให้ทีมชนะเลิศลีกครั้งแรกในรอบห้าปี และเข้ารอบรองชนะเลิศยูฟ่าแชมเปียนส์ลีก ฤดูกาล 2018–19 ได้อย่างน่าอัศจรรย์ ฟัน เดอ เบก ทำประตูใส่ยูเวนตุสเมื่อวันที่ 16 เมษายน ในเลกที่สองของรอบก่อนรองชนะเลิศ ช่วยให้ทีมของเขาโค่นล้มผู้ชนะลีกอิตาลีด้วยประตูรวม 3–2 วันที่ 7 พฤษภาคม เขาทำประตูใส่ทอตนัมฮอตสเปอร์ในเลกแรกของรอบรองชนะเลิศ ซึ่งจบลงด้วยชัยชนะของอาซักซ์ในเกมเยือน 1−0 อย่างไรก็ตาม อายักซ์ไม่สามารถผ่านเข้าสู่นัดชิงชนะเลิศได้ เนื่องจากแพ้ด้วยกฎประตูทีมเยือนหลังจากที่แพ้ในบ้าน 2−3 ต่อมาในการแข่งขันแชมเปียนส์ลีกฤดูกาล 2019–20 ฟัน เดอ เบก ทำประตูใส่บาเลนเซียในนัดเยือนที่ชนะ 3–0 และทำประตูใส่เชลซีในนัดเยือนที่เสมอ 4–4 อย่างไรก็ตาม อายักษ์แพ้ในบ้านต่อบาเลนเซีย 1–0 ทำให้ต้องตกรอบแบ่งกลุ่มไป
แมนเชสเตอร์ยูไนเต็ด
วันที่ 30 สิงหาคม ค.ศ. 2020 อายักซ์บรรลุข้อตกลงกับแมนเชสเตอร์ยูไนเต็ดจากอังกฤษในการย้ายตัวของฟัน เดอ เบก การย้ายตัวสำเร็จในวันที่ 2 กันยายน ค.ศ. 2020 เมื่อฟัน เดอ เบก เซ็นสัญญาห้าปีด้วยค่าตัว 35 ล้านปอนด์พร้อมส่วนเสริมอีก 5 ล้านปอนด์   ฟัน เดอ เบก เลือกสวมเสื้อหมายเลข 34 เพื่อเป็นกำลังใจแก่อดีตเพื่อนร่วมทีมอายักซ์ อับเดอลัก นูรี ที่ล้มหมดสติในนัดกระชับมิตรเมื่อ ค.ศ. 2017 และอยู่ในอาการโคมา ฟัน เดอ เบก ลงเล่นนัดแรกให้กับยูไนเต็ดในนัดที่กระชับมิตรที่พบกับแอสตันวิลลาเมื่อวันที่ 12 กันยายน ก่อนที่จะลงเล่นนัดแรกในระดับการแข่งขันในฐานะตัวสำรอง ในนัดที่เปิดสนามพรีเมียร์ลีกของสโมสรที่เปิดบ้านพบกับคริสตัลพาเลซในวันที่ 19 กันยายน เขาทำเพียงประตูเดียวของยูไนเต็ด สุดท้ายทีมแพ้ไป 3–1
ทีมชาติ
วันที่ 11 กันยายน ค.ศ. 2013 ฟัน เดอ เบก ลงเล่นนัดแรกให้กับทีมชาติเนเธอร์แลนด์รุ่นอายุไม่เกิน 17 ปี ในนัดที่พบกับเยอรมนี เขาเป็นส่วนหนึ่งของทีมชาติชุดที่เข้าชิงชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2014 หลังจากที่เอาชนะสกอตแลนด์ในรอบรองชนะเลิศ อย่างไรก็ตาม พวกเขาจบอันดับรองชนะเลิศหลังจากที่แพ้อังกฤษ
วันที่ 14 พฤศจิกายน ค.ศ. 2017 ฟัน เดอ เบก ลงเล่นให้กับทีมชาติชุดใหญ่ครั้งแรกในนัดกระชับมิตรที่พบกับโรมาเนีย เขาลงเล่นเป็นตัวสำรองทั้งสองนัดในยูฟ่าเนชันส์ลีก 2019 รอบสุดท้าย ซึ่งเนเธอร์แลนด์เอาชนะอังกฤษ 3−1 และพ่ายแพ้ต่อโปรตุเกสในนัดชิงชนะเลิศ 1−0 เขาทำประตูแรกในนามทีมชาติเมื่อวันที่ 14 ตุลาคม ค.ศ. 2020 ในนัดที่ออกไปเยือนและเสมออิตาลี 1–1 ในยูฟ่าเนชันส์ลีก
รูปแบบการเล่น
ที่อายักซ์ ฟัน เดอ เบก เล่นในตำแหน่งกองกลางตัวกลาง หนังสือพิมพ์สเปน มุนโดเดปอร์ติโบ เขียนว่าเขาเล่นในบทบาทรุกมากกว่าผู้เล่นในตำแหน่งเดียวกันของทีมอื่น อดีตผู้จัดการทีม ฟรังก์ เดอ บูร์ กล่าวว่า ฟัน เดอ เบก เล่นได้ดีที่สุดในตำแหน่งผู้เล่นหมายเลข 6 (ตำแหน่งกองกลางตัวกลาง) โกล.คอม บรรยายฟัน เดอ เบก ว่าเป็นผู้เล่นที่มี "การควบคุมและสายตาอันยอดเยี่ยมในการจ่ายบอลเพื่อโจมตีและดูอันตรายเมื่อเขาวิ่งเข้ากรอบเขตโทษ" ขณะเล่นให้กับทีมเยาวชนของอายักซ์ เขาถูกเปรียบเทียบกับเดวี กลาสเซิน อย่างไรก็ตาม ฟัน เดอ เบก ปฏิเสธการเปรียบเทียบนี้เนื่องจากทั้งคู่มีรูปแบบการเล่นที่แตกต่างกัน และกล่าวว่า เขาเป็นผู้เล่นที่ต้องการครองบอลไว้กับเท้า กัปตันอายักซ์ ฌอแอล แฟ็ลต์มัน กล่าวถึง ฟัน เดอ เบก ว่าเป็นผู้เล่นที่ "ทำงานหนักและสามารถเล่นระหว่างแนว (between the lines) ได้"
เกียรติประวัติ
แมนเชสเตอร์ยูไนเต็ด
เนเธอร์แลนด์ อายุไม่เกิน 17 ปี
รางวัลส่วนตัว
ไชนาเน็ทเวิร์กเทเลวิชั่น
ไชนาเน็ทเวิร์กเทเลวิชั่น หรือ ซีเอ็นทีวี(中国网络电视台;China Network Television) เป็นเว็บไซต์ของสถานีวิทยุโทรทัศน์กลางแห่งประเทศจีน และสถานีโทรทัศน์ในประเทศจีน เป็นเว็บไซต์ที่สามารถรับชมรายการสด และรายการย้อนหลังได้ โดยผ่านเว็บไซต์ http://www.cntv.cn หรือ http://www.cntv.com.cn
กีฬาสกีน้ำในซีเกมส์ 2015
กีฬาสกีน้ำในซีเกมส์ 2015 จัดขึ้นที่อ่างเก็บน้ำเบด็อก, ประเทศสิงคโปร์ ตั้งแต่วันที่ 11–14 มิถุนายน พ.ศ. 2558
ประเทศที่เข้าร่วมการแข่งขัน
จากนักกีฬาทั้งหมด 39 คนจาก 5 ชาติสมาชิกที่เข้าร่วมการแข่งขันกีฬาสกีน้ำในซีเกมส์ 2015:
ตารางเหรียญรางวัล
{{legend|#ccccff|ประเทศเจ้าภาพ|border=solid 1px #AAAAAA}}
ประวัติศาสนาซิกข์
ประวัติของศาสนาซิกข์ เริ่มต้นขึ้นโดยคุรุนานักเทพจิ คุรุศาสดาคนแรก ราวคริสต์ศตวรรศที่ 15 ในภูมิภาคปัญจาบทางตอนเหนือของอนุทวีปอินเดีย เมื่อเวลาผ่านไป การปฏิบัติตนในศาสนาได้ถูกทำให้เป็นแบบแผนมากขึ้นและเป็นระบบระเบียบโดยคุรุท่านต่อ ๆ มา โดยเฉพาะ คุรุโควินทสิงห์ เมื่อปี 1699 ศาสนิกชนกลุ่มแรกซึ่งล้วนมาจากภูมิหลังทางสังคมที่ต่างกัน รวมกันเป็นขาลสา (ਖ਼ਾਲਸਾ) โดย 5 คนแรกที่ได้เปลี่ยนศาสนาเข้ามานั้นเรียกว่า "ปัญจเปียร์" เป็นผู้เปลี่ยนศาสนาและรับคุรุโควินทสิงห์เข้ามาในสังคมขาลสา
ประวัติของศาสนาซิกข์เกี่ยวข้องมากกับประวัติศาสตร์ปัญจาบ ในสมัยจักรวรรดิโมกุล (1556 - 1707) ศาสนาซิกข์เกิดความไม่ลงรอยกับกฎหมายจักรวรรดิซึ่งเป็นมุสลิม ด้วยปัญหาทั้งทางการเมืองและความเชื่อของซิกข์ที่เพิ่มเติมนักบุญจากทั้งฮินดูและอิสลามเข้ามา คุรุซิกข์คนสำคัญถูกประหารชีวิตเพราะปฏิเสธที่จะเปลี่ยนศาสนาเป็นอิสลาม และเพราะต่อต้านการดำเนินคดีของจักรวรรดิต่อชาวซิกข์และชาวฮินดู    คุรุสองท่านที่ถูกประหารชีวิตและทรมานอย่างหนัก ได้แก่ คุรุอรชุน และ คุรุเตฆหบดูร์    รวมถึงบุคคลสำคัญในศาสนาที่ได้รับการเคารพจากศาสนิกชน เช่น Banda Bahadur, Bhai Mati Das, Bhai Sati Das และ Bhai Dayala   ดังนั้นศาสนาซิกข์จึงจัดตั้งกองทัพซิกข์ขึ้นเพื่อป้องกันการรุกรานของจักรวรรดิโมกุล การก่อเกิดขึ้นของ Sikh Confederacy ภายใต้ misl และ อาณาจักรซิกข์ นำการปกครองโดยมหาราชา รันจิต สิงห์ ซึ่งเป็นรูปเป็นร่างขึ้นมาด้วยความต้านทางทางศาสนาและแนวคิดพหุศาสนา (Religious pluralism) ร่วมกับชาวคริสต์ ฮินดู และมุสลิม ในตำแหน่งของอำนาจ การก่อตั้งอาณาจักรซิกข์นั้นถือเป็นจุดสูงสุดของศาสนาซิกข์ในเชิงการเมือง ขณะที่อาณาจักรซิกข์ขยายอาณาเขตครอบคลุมกัศมีร์, Ladakh และ Peshawar ก็ทำให้มีศาสนิกชนเปลี่ยนศาสนามาเป็นซิกข์จำนวนมาก ด้วยจากทั้งความเกรงกลัวในอำนาจก็ดี หรือจากเหตุผลเชิงธุรกิจก็ดี
พ.ศ. 1850
พุทธศักราช 1850 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1850
ปรากฏการณ์ทางดาราศาสตร์
วันเกิด
บุคลาธิษฐานของชาติ
บุคลาธิษฐานของชาติ (National Personification) เป็นรูปบุคลาธิษฐาน (Personification) แบบมานุษยรูป (Anthropomorphic) ของชาติหรือประชากรของชาติหนึ่ง อาจพบได้ในการ์ตูนล้อการเมืองและโฆษณาชวนเชื่อ เนื่องจากเป็นบุคลธิษฐานจึงไม่ใช้บุคคลที่มีตัวตนอยู่จริงซึ่งต่างกันกับลักษณะของบิดาแห่งชาติ (Father of a Nation) หรือาจนำมาจากประวัติศาสตร์โบราณซึ่งเชื่อกันว่าเป็นบุคคลที่มีตัวตนอยู่จริงในประวัติศาสตร์ก็ได้
บุคลาธิษฐานยุคแรกเริ่มในโลกตะวันตกมีแนวโน้มที่จะเป็นการสำแดง (Manifesation) ของภูมิปัญญาอันเกรียงไกร (majestic wisdom) และเทพีแห่งการสงคราม (เช่น มิเนอร์วา, อะธีนา) และมักมาจากชื่อละตินของจังหวัดโรมันโบราณของชาตินั้น ๆ เช่น บริทานเนีย (Britannia), เจอร์มาเนีย (Germania), ไฮเบอร์เนีย (Hibernia), เฮลเวทิกา (Helvetia) และ พอลอเนีย (Polonia) ตัวอย่างของบุคลาธิษฐานของเทพีแห่งเสรีภาพ (Goddess of Liberty) เช่น มารีอาน (Marianne), เทพีเสรีภาพ (สันติภาพจงส่องแสงให้กับโลก; Liberty Enlightening the World) และตัวอย่างอื่น ๆ ในการผลิตเหรียญกษาปน์ของสหรัฐอเมริกา รูปแบบโบราณอื่น ๆ เช่น โรมา (Roma) เทพีรูปบุคลาธิษฐานของกรุงโรม และรัฐโรมันในขนาดกว้าง และถูกนำมาชุบชีวิตใหม่เป็นบุคลาธิษฐานของจักรวรรดิโรมันใหม่ (New Roman Empire) ของเบนิโต มุสโสลินี ส่วนตัวอย่างของการแสดงภาพเป็นเอฟรีแมน (Everyman) หรือความเป็นพลเมืองนอกเหนือไปจากความเป็นชาตินั้น เช่น ลุงแซม, จอห์น บูลล์ (John Bull) และ ดอยเชอร์ มีเชล (Deutscher Michel)
เจ้าหญิงเม็ตเตอ-มาริต มกุฎราชกุมารีแห่งนอร์เวย์
เจ้าหญิงเม็ตเตอ-มาริต มกุฎราชกุมารีแห่งนอร์เวย์ (ประสูติ 19 สิงหาคม พ.ศ. 2516, พระนามเดิม เม็ตเตอ มาริต เช็สเซิม เฮออิบิ) พระวรชายาในเจ้าชายโฮกุน มกุฎราชกุมารแห่งนอร์เวย์ พระราชโอรสในสมเด็จพระราชาธิบดีฮารัลด์ที่ 5 แห่งนอร์เวย์ กับสมเด็จพระราชินีซอนยาแห่งนอร์เวย์
พระประวัติ
เจ้าหญิงเม็ตเตอ มาริต มกุฎราชกุมารีแห่งนอร์เวย์ ประสูติเมื่อวันที่ 19 สิงหาคม พ.ศ. 2516 ณ เมืองคริสเตียนซันน์ ประเทศนอร์เวย์ มีพระนามเดิมว่า เม็ตเตอ มาริต เช็สเซิม เฮออิบิ เป็นธิดาของนายสเว็น อูลัฟ เฮออิบี กับนางมาริต เช็สเซิม ต่อมาบิดาและมารดาของพระองค์ได้หย่าขาดจากกัน บิดาของพระองค์ได้สมรสใหม่กับนางเรนาเทอ บาร์ชการ์ด มีพระขนิษฐาและพระเชษฐาสองคน พระองค์เติบโตที่เมืองคริสเตียนซันน์ที่ตั้งอยู่ทางตอนใต้ของประเทศ หนึ่งในพระเชษฐาต่างบิดาของพระองค์คือ ทรอนด์ เบินต์เซิน ได้เสียชีวิตลงในเหตุโจมตีในนอร์เวย์ พ.ศ. 2554
พระองค์เข้าศึกษาระดับประถมศึกษาที่โรงเรียนโอแดร์เนิส และเข้าศึกษาในโรงเรียนวังการัตตา ทางตะวันออกเฉียงเหนือของรัฐวิกตอเรีย ประเทศออสเตรเลีย ในฐานะนักเรียนแลกเปลี่ยน ต่อมาพระองค์ได้ศึกษาต่อในโรงเรียนคริสติอันซันด์และสำเร็จการศึกษาใน พ.ศ. 2537 ต่อมาได้ศึกษาต่อที่โรงเรียนเอกชนบยอร์นเนิส และสอบเบื้องต้นในมหาวิทยาลัยอักแดร์ ประเทศนอร์เวย์
ชีวิตส่วนพระองค์
เม็ตเตอ มาริต ชีส์เซม เฮออิบี ได้รู้จักกับมกุฎราชกุมารโฮกุนครั้งแรกผ่านทางเพื่อนของทั้งสองฝ่ายใน พ.ศ. 2542 ในขณะนั้นเธอเป็นบริกรหญิงที่มีลูกติด คือ มาริอุส บอร์ก เฮออิบี อายุ 4 ขวบ จากความสัมพันธ์กับชายคนหนึ่งที่ต้องโทษในคดียาเสพติด และมีข่าวลือว่าเม็ตเตอ มาริต "ที่ผ่านมาเธอเป็นที่รู้จักในนามของนักเต้นออสโลและมีเรื่องราวเกี่ยวกับยาเสพติด" เธอได้เข้ารับการรักษาเพื่อบำบัดสารเสพติดและมีประวัติว่าเป็นนักเที่ยวหนัก
อย่างไรก็ตามทั้งสองได้มีพิธีหมั้นขึ้น ท่ามกลางความรู้สึกของชาวนอร์เวย์ที่คิดว่ามกุฎราชกุมารทรงเลือกพระคู่หมั้นไม่เหมาะสม เนื่องจากว่าพระคู่หมั้นนั้นผ่านการมีบุตรมาแล้ว รวมไปถึงปัญหายาเสพติด นอกจากนี้บิดาของบุตรที่เธอเลี้ยงนั้นได้รับโทษในเรือนจำเนื่องจากปัญหายาเสพติด โดยในงานแถลงข่าวเปิดใจของว่าที่มกุฎราชกุมารี เธอได้กล่าวว่า อดีตที่ผ่านมาในช่วงวัยรุ่นของเธอมันทำให้เธอเข้มแข็งมากกว่าวัยรุ่นทั่วไป
ทั้งสองได้อภิเษกสมรสกันเมื่อวันที่ 25 สิงหาคม พ.ศ. 2544 โดยจัดขึ้นในกรุงออสโล พิธีล่าช้าไปหนึ่งชั่วโมงเนื่องจากเจ้าสาวร่ำไห้ตลอดทั้งพิธี โดยเม็ตเตอ มาริตสวมชุดคลุมผ้าไหมสีขาวยาว 20 ฟุต ส่วนมกุฎราชกุมารฉลองพระองค์ด้วยเครื่องทรงทหาร สายสะพายและเหรียญ โดยมกุฎราชกุมารเฟรเดอริกแห่งเดนมาร์ก เป็นเพื่อนเจ้าบ่าว เบตินา และเอมิลี สวันสตรอม, คามิลลา และแอนนิเคน เบอร์เนย และตูวา เฮออิบี เป็นเพื่อนเจ้าสาว นางสาวเม็ตเตอ มาริต ได้รับการสถาปนาเป็น มกุฎราชกุมารีแห่งนอร์เวย์ ทั้งมกุฎราชกุมารและมกุฎราชกุมารี พร้อมด้วยเด็กชายมาริอุส โอรสนอกสมรสในมกุฎราชกุมารี ได้ปรากฏตัวบริเวณระเบียงของพระราชวังท่ามกลางการยิงสลุต และวงดนตรีเล่นเฉลิมฉลอง ทั้งสองมีพระราชโอรส-ธิดา ด้วยกัน 2 พระองค์ ได้แก่
และเมื่อภายหลังการอภิเษกสมรสเข้ามาในพระราชวงศ์นั้น พระองค์ทรงปฏิบัติพระราชกรณียกิจด้านยาเสพติด พระองค์ทรงถูกกดดันเป็นอย่างมาก เนื่องจากพระองค์ทรงมีภูมิหลังมิดีนัก ด้วยเคยทรงมีพระโอรสมาแล้วก่อนอภิเษกกับ เจ้าฟ้ามกุฎราชกุมารแห่งนอร์เวย์ แต่แล้วพระองค์ก็ทรงทำให้ประชาชนทั่วประเทศเห็นอกเห็นใจ และผู้เป็นแรงกำลังสำคัญในการที่ทำให้เจ้าฟ้ามกุฎราชกุมารและนางสาวเม็ตเตอ-มาริต คือ สมเด็จพระราชาธิบดีฮารัลด์ที่ 5 แห่งนอร์เวย์ และ สมเด็จพระราชินีซอนยาแห่งนอร์เวย์ สมเด็จพระบรมราชชนกนาถ และ สมเด็จพระราชชนนี ของพระสวามี รวมทั้ง เจ้าหญิงมาร์ธา ลุยเซอแห่งนอร์เวย์ พระเชษฐภคินีเพียงพระองค์เดียวของพระสวามี
แหล่งข้อมูลอื่น
1973
เหรียญรางวัลโอลิมปิก
เหรียญรางวัลโอลิมปิก หรือ เหรียญโอลิมปิก เป็นเหรียญซึ่งมอบเป็นรางวัลให้แก่ผู้ที่ชนะการแข่งขันกีฬาโอลิมปิก เหรียญรางวัลมี 3 ประเภท ได้แก่ ทองคำมอบให้แก่ผู้ชนะเลิศ เงินมอบให้แก่รองชนะเลิศอันดับหนึ่ง และทองแดงมอบให้แก่รองชนะเลิศอันดับสอง รายละเอียดของการมอบรางวัลนั้นระบุไว้ในระเบียบวิธีโอลิมปิก
ในการแข่งขันกีฬาโอลิมปิกสมัยใหม่ครั้งแรก เมื่อปี ค.ศ. 1896 ที่กรุงเอเธนส์ ประเทศกรีซ นักกีฬาที่ชนะเลิศจะได้รับเหรียญเงินพร้อมกับมงกุฎช่อมะกอก
ต่อมาในโอลิมปิกฤดูร้อน 1904 ที่เซนต์หลุยส์ สหรัฐ นับเป็นครั้งแรกที่มีการมอบเหรียญรางวัลให้นักกีฬาที่ได้อันดับ 1-3 ด้วยเหรียญทอง เหรียญเงิน และเหรียญทองแดง แบบครบถ้วน ซึ่งเป็นรูปแบบของการมอบเหรียญรางวัลในการแข่งขันครั้งต่อมาและเริ่มชัดเจนขึ้นตามลำดับ
โอลิมปิกฤดูร้อน 1928 ที่กรุงอัมสเตอร์ดัม ประเทศเนเธอร์แลนด์ ได้นำภาพเทพีแห่งชัยชนะมาสลักไว้ในด้านหนึ่งของเหรียญเพื่อมอบให้ผู้ชนะใน 3 อันดับแรก ถือเป็นต้นแบบของเหรียญรางวัลโอลิมปิกฤดูร้อนเป็นต้นมา โดยด้านหนึ่งของเหรียญจะเป็นภาพเทพีแห่งชัยชนะอยู่บนพื้นหลังที่เป็นสนามกีฬาโอลิมปิก และมีสัญลักษณ์ของโอลิมปิก วงกลม 5 วงอยู่ด้านบน ส่วนอีกด้านของเหรียญจะเป็นสัญลักษณ์ประจำการแข่งขันที่เจ้าภาพจัดการแข่งขันแต่ละครั้งออกแบบมาแตกต่างกันออกไป
ลูอิช ฟีกู
ลูอิช ฟีลีปึ มาไดรา กาไอรู ฟีกู (Luís Filipe Madeira Caeiro Figo) เกิดเมื่อวันที่ 4 พฤศจิกายน ค.ศ. 1972 เป็นอดีตนักฟุตบอลชาวโปรตุเกส เขาเล่นในตำแหน่งกองกลางให้กับสโมสรสปอร์ติงลิสบอน บาร์เซโลนา เรอัลมาดริดและอินแตร์นาซีโอนาเลมีลาโน กับอาชีพนักฟุตบอล 20 ปี เขาหยุดการเล่นฟุตบอลอาชีพเมื่อวันที่ 31 พฤษภาคม ค.ศ. 2009 เขาลงแข่งในฐานะนักฟุตบอลทีมชาติโปรตุเกส 127 นัด
ฟีกูได้รับรางวัลนักฟุตบอลยุโรปแห่งปี 2000 รางวัลนักฟุตบอลแห่งปีของฟีฟ่าปี 2001 และติดอยู่ในรายชื่อฟีฟ่า 100
ฟีกูเป็นหนึ่งในนักฟุตบอลไม่กี่คนที่เล่นให้กับทั้ง 2 สโมสรของสเปนที่เป็นคู่แข่งกัน คือ บาร์เซโลนาและเรอัลมาดริด เขาเป็นส่วนหนึ่งของทีมที่ได้รับถ้วยต่าง ๆ เช่น ถ้วยโปรตุเกส, 4 ถ้วยลาลิกา, 2 ถ้วย โกปาเดลเรย์, 3 ถ้วยซูเปร์โกปาเดเอสปัญญา, 1 ถ้วยยูฟ่าแชมเปียนส์ลีก, 1 ถ้วยยูฟ่าคัปวินเนอส์คัป, 2 ถ้วยยูฟ่าซูเปอร์คัป, 1 ถ้วยฟุตบอลชิงแชมป์สโมสรโลก, 4 ถ้วยเซเรียอา, 1 ถ้วยอิตาลี และ 3 ถ้วยซูเปอร์คัปอิตาลี
เคอร์ติส โจนส์
เคอร์ติส จูเลียน โจนส์ (เกิดวันที่ 30 มกราคม ค.ศ. 2001) เป็นนักฟุตบอลชาวอังกฤษ ปัจจุบันเล่นตำแหน่งกองกลางให้กับในพรีเมียร์ลีก และทีมชาติอังกฤษ อายุไม่เกิน 21 ปี
ลิเวอร์พูล
ในวันที่ 5 มกราคม ค.ศ. 2020 โจนส์ทำประตูชัยช่วยให้ลิเวอร์พูลเอาชนะในเอฟเอคัพ ฤดูกาล 2019–20 1–0 ถือเป็นประตูแรกในนามสโมสรของเขา โดยในวันที่เขายิงประตูนั้น เขาอายุ 18 ปี 340 วัน กลายเป็นผู้เล่นอายุน้อยที่สุดที่ทำประตูได้ในศึกเมอร์ซีย์ไซด์ดาร์บี นับตั้งแต่ที่ ร็อบบี ฟาวเลอร์ เคยทำได้ใน ค.ศ. 1994 ต่อมา ในวันที่ 4 กุมภาพันธ์ ค.ศ. 2020 ในเอฟเอคัพ รอบ 4 นัดรีเพลย์ โจนส์กลายเป็นกัปตันทีมลิเวอร์พูลที่อายุน้อยที่สุดในประวัติศาสตร์ที่ 19 ปี 5 วัน ทำลายสถิติของอเล็กซ์ เรเบ็ค ในนัดที่ ลิเวอร์พูล เปิดสนามแอนฟีลด์เอาชนะ ชรูว์สบรีทาวน์ จากลีกวัน 1-0 ช่วยให้ ลิเวอร์พูล ผ่านเข้ารอบ 5 เอฟเอคัพ ได้สำเร็จ
ในวันที่ 4 กรกฎาคม ค.ศ. 2020 โจนส์ตัดสินใจตอสัญญาระยะยาวกับทางสโมสรลิเวอร์พูล ต่อมา ในวันที่ 5 กรกฎาคม ค.ศ. 2020 โจนส์ทำประตูแรกในพรีเมียร์ลีก ฤดูกาล 2019–20 นัดที่ ลิเวอร์พูล เปิดสนามแอนฟีลด์เอาชนะ แอสตันวิลลา 2-0 จบฤดูกาล โจนส์ช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ
ในวันที่ 24 กันยายน ค.ศ. 2020 ฟุตบอลลีกคัพ รอบ 3 โจนส์ยิง 2 ประตูให้ ลิเวอร์พูล เอาชนะ ลิงคอล์นซิตี 7-2 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ ต่อมา ในวันที่ 1 ธันวาคม ค.ศ. 2020 ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม กลุ่ม D โจนส์ทำประตูแรกในยูฟ่าแชมเปียนส์ลีก ฤดูกาล 2020–21 นัดที่ ลิเวอร์พูล เปิดสนามแอนฟีลด์เอาชนะ อาเอฟเซ อายักซ์ จากเนเธอร์แลนด์ 1-0 ช่วยให้ ลิเวอร์พูล ผ่านเข้ารอบ 16 ทีมสุดท้าย ยูฟ่าแชมเปียนส์ลีก ในฐานะแชมป์กลุ่มได้สำเร็จ ต่อมา ในวันที่ 28 กุมภาพันธ์ ค.ศ. 2021 โจนส์ทำประตูแรกในพรีเมียร์ลีก ฤดูกาล 2020–21 นัดที่ ลิเวอร์พูล เอาชนะ เชฟฟีลด์ยูไนเต็ด ที่บรามอลล์เลน 2-0
ต่อมา ในวันที่ 18 กันยายน ค.ศ. 2021 โจนส์ทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เสมอกับ เบรนต์ฟอร์ด ที่เบรนต์ฟอร์ดคอมมิวนิตีสเตเดียม 3-3
เกียรติประวัติ
ลิเวอร์พูล
ทีมชาติอังกฤษรุ่นอายุไม่เกิน 21 ปี
รางวัลส่วนตัว
ผู่เจี๋ย
อ้ายซินเจว๋หลัว ผู่เจี๋ย ( 愛新覚羅 溥傑 Aishinkakura Fuketsu) เกิดในราชสกุลอ้ายซินเจว๋หลัวเมื่อวันที่ 16 เมษายน พ.ศ. 2450 และเสียชีวิตในวันที่ 28 กุมภาพันธ์ พ.ศ. 2537 เป็นพระอนุชาในจักรพรรดิผู่อี๋ ผู้ทรงเป็นจักรพรรดิองค์สุดท้ายของจีน
ชีวิตแรกเริ่ม
ผู่เจี๋ย เป็นพระโอรสในเจ้าชายไจ้เฟิงกับโยวหลัน ขณะยังเป็นเด็ก เขาย้ายมาอยู่พระราชวังต้องห้ามในปักกิ่ง เพื่อเป็นเพื่อนเล่นของผู่อี๋ มีเหตุการณ์อันเป็นที่รู้จักกันดีคือผู่อี๋กรี้วเมื่อทอดพระเนตรพบเสื้อข้างในของผู่เจี๋ยเป็นสีเหลือง ซึ่งเป็นสีเฉพาะของจักรพรรดิ
ในปี พ.ศ. 2472 ผู่เจี๋ยได้ทรงเดินทางไปยังประเทศญี่ปุ่นเพื่อไปศึกษาต่อ พระองค์สำเร็จการศึกษาที่กะคุชูอินและสามารถตรัสภาษาญี่ปุ่นได้อย่างคล่องแคล่ว และได้เสด็จไปที่วิทยาลัยกองทัพจักวรรดิญี่ปุ่นเพื่อศึกษาต่อ จนกระทั่งสำเร็จการศึกษาในเดือนกรกฎาคม พ.ศ. 2478
ผู่เจี๋ยสมรสครั้งแรกในปี พ.ศ. 2467 กับเจ้าหญิงแห่งแมนจู ทัง ชือห์ หเซีย (Tung Shih-hsia) พระนัดดา(หลานสาว)ในพระมเหสีเค่อชุ่น(เจินหวงกุ้ยเฟย์) และพระอัครชายาจิ่นเฟย์ในฮ่องเต้กวังซวี่ แต่หนีจากพระชายาหลังจากไปที่ญี่ปุ่นเพื่อศึกษาต่อ ชีวิตสมรสนั้นได้สิ้นสุดลง หลังจากสำเร็จการศึกษาที่วิทยาลัยกองทัพจักวรรดิญี่ปุ่น ผู่เจี๋ยทรงตกลงเลือกภรรยา (โอมิไอ) กับสตรีชั้นสูงของญี่ปุ่นซึ่งก็คือเจ้าหญิงฮิโระ ซากะ (พ.ศ. 2454-พ.ศ. 2530) ซึ่งทรงเป็นผู้ที่มีความสัมพันธ์กับราชตระกูลญี่ปุ่น จากรูปและจากจำนวนผู้สมัครซึ่งได้ผ่านการประเมินโดยกองทัพคันโต ขณะที่ผู่อี๋ยังไม่มีทายาทชาย การแต่งงานนั้นมีความแข็งแกร่งเกี่ยวกับการแสดงออกโดยนัยการเมือง และถูกมุ่งหมายเกี่ยวกับความสัมพันธ์ระหว่าง สายเลือดญี่ปุ่น กับ ราชตระกูลแมนจูกัว
พิธีหมั้นจัดขึ้นที่สถานทูตประเทศแมนจูที่โตเกียวในวันที่ 2 กุมภาพันธ์ พ.ศ. 2481 และพิธีเสกสมรสจัดขึ้นที่โถงกองทัพจักรวรรดิที่ คุดันซะกะ โตเกียว ในวันที่ 3 เมษายน ในเดือนตุลาคมทั้งคู่ก็ย้ายไปที่ซิงกิง (ปัจจุบันคือฉางชุน) เมืองหลวงของแมนจูกัว ภายใต้การปกครองของจักรพรรดิผู่อี๋ หลังการล่มสลายของราชวงศ์ชิง
ประเทศแมนจู
เนื่องจากจักรพรรดิผู่อี๋ไม่มีพระราชโอรส ผู่เจี๋ยซึ่งเป็นน้องชายจึงหวังที่จะได้ครองราชบัลลังก์แมนจูต่อจากพี่ชาย ขณะที่ฝ่ายญี่ปุ่นเองก็สนับสนุนผู่เจี๋ยเป็นผู้สืบทอดราชบัลลังก์ แต่อย่างไรก็ตาม ผู่อี๋ไม่ต้องการให้ผู่เจี๋ยเป็นทายาทราชวงศ์ชิง อันเป็นธรรมเนียมตามราชประเพณีที่ว่า จักรพรรดิซึ่งไม่มีโอรสนั้นควรเลือกทายาทของตนจากรุ่นหนึ่งในครอบครัว ขณะประทับที่แมนจูนั้น ผู่เจี๋ยมีตำแหน่งเป็นสมุหราชองค์รักษ์กิตติมศักดิ์แห่งแมนจู แต่พระองค์ทรงกลับไปที่ญี่ปุ่นกะทันหันในปีพ.ศ. 2487 เพื่อเข้าศึกษาที่วิทยาลัยเสนาธิการกองทัพ
ในช่วงที่แมนจูกัวล่มสลายเมื่อโซเวียตรุกรานประเทศแมนจูในเดือนสิงหาคม พ.ศ. 2489 ตอนแรกผู่เจี๋ยทรงพยายามลี้ภัยออกจากญี่ปุ่นกับพี่ชาย แต่ยังไรก็ตาม กลายเป็นอย่างที่ชัดเจนเมื่อไม่มีทางลี้ภัย พระองค์ทรงตัดสินใจที่จะกลับซิงกิงด้วยความไม่ประสบความสำเร็จที่จะออกจากเมืองไปที่กองกำลังก๊กมิงตั๋งของสาธารณรัฐจีน แน่นอนว่าเมืองนี้ตกเป็นของโซเวียต
ผู่เจี๋ยถูกจับกุมโดยกองทัพโซเวียต และถูกส่งไปที่คุกในชิตะและคาเยอรอฟก์ในไซบีเรียกับพี่ชายและเชื้อพระวงศ์ ด้วยการบรรลุข้อตกลงของจีน-โซเวียตหลังจากการตั้งสาธารณรัฐประชาชนจีน ผู่เจี๋ยถูกส่งให้ทางการจีนไปรับโทษในปี พ.ศ. 2493
ภายใต้การปกครองของสาธารณรัฐประชาชนจีน
ในการกลับมาจีน ผู่เจี๋ยถูกคุมขังที่ศูนย์บริหารที่เกี่ยวกับอาชญากรฟูชุน เขาเป็นนักโทษต้นแบบและกลายเป็นสัญลักษณ์ของการผ่อนผันการรับโทษในระบบการปกครองระบอบคอมมิวนิสต์ เขาได้เข้าร่วมกับพรรคคอมมิวนิสต์จีนและภายหลังได้ทำงานในหน้าที่ที่ไปประจำอยู่ ในปีพ.ศ. 2504 เขาพ้นโทษและอาศัยอยู่กับเจ้าหญิงฮิโระ ซางะ ในบั้นปลายชีวิต เจ้าหญิงฮิโระ ซางะ สิ้นพระชนม์ในปี พ.ศ. 2530 จากนั้นอีก 7 ปี ในวันที่ 28 กุมภาพันธ์ พ.ศ. 2537 ผู่เจี๋ยก็เสียชีวิตขณะอายุ 86 ปี
เซตอิสระ
เซตอิสระ ในทฤษฎีกราฟ เซตอิสระของกราฟ G หมายถึงเซตของจุดที่คู่จุดใด ๆ ภายในเซตไม่มีเส้นเชื่อมถึงกันเลย หรืออาจจะพูดได้อีกแบบหนึ่งคือ เส้นเชื่อมใด ๆ ที่อยู่ในกราฟจะมีจุดปลายของเส้นเชื่อมอยู่ในเซตนี้ไม่เกินหนึ่งจุด
คณะกรรมการพาราลิมปิกโคลอมเบีย
คณะกรรมการพาราลิมปิกโคลอมเบีย (Comité Paralímpico Colombiano; CPC, Colombian Paralympic Committee; CPC, รหัสไอโอซี: COL) เป็นคณะกรรมการพาราลิมปิกแห่งชาติที่เป็นตัวแทนของประเทศโคลอมเบียสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่โบโกตา ประเทศโคลอมเบีย ก่อตั้งเมื่อปี พ.ศ. 2544 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากโคลอมเบียเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกอเมริกา (เอพีซี)
แซ็ง-เรมี-เดอ-พรอว็องส์
แซ็ง-เรมี-เดอ-พรอว็องส์ (Saint-Rémy-de-Provence, ; Sant Romieg de Provença) เป็นเมืองหลวงของจังหวัดบุช-ดูว์-โรนในแคว้นพรอว็องซาลป์โกตดาซูร์ในประเทศฝรั่งเศส เมืองแซ็ง-เรมี-เดอ-พรอว็องส์ตั้งอยู่ทางตอนใต้ของฝรั่งเศส
สิ่งที่น่าสนใจของแซ็ง-เรมี-เดอ-พรอว็องส์คือเป็นเมืองเกิดของนอสตราดามุส
เบส (เคมี)
มี คำจำกัดความ กรด-เบส ทั่วไปและซับซ้อนอีกมากมาย
เบส และ pH
pH ของน้ำไม่บริสุทธิ์จะวัดกันที่123 ความเป็นกรด ของมัน ในน้ำบริสุทธิ์ ประมาณ 1 ใน 10 ล้านโมเลกุล จะแตกตัวไปเป็น ไฮโดรเนียมไอออน (H3O+) และ ไฮดรอกไซด์ไอออน (OH−), ตามสมการข้างล่างนี้
เบสรับ (กำจัด) ไฮโดรเนียมไอออน (H3O+) จากสารละลาย หรือ ให้ ไฮดรอกไซด์ไอออน (OH-) แก่สารละลาย การกระทำทั้งสองนี้จะลดความเข้มข้นของไฮโดรเนียมไอออนและเพิ่มค่า pH ในทางตรงกันข้ามกรดจะให้ H3O+ ไออออนแก่สารละลาย หรือรับ OH−, ผลคือทำให้ pH ลดลง
ค่า pH ของสารละลายสามารถคำนวณได้ดังตัวอย่างต่อไปนี้ ถ้า 1 โมล ของ โซเดียมไฮดรอกไซด์ (40 ก.) ละลายในน้ำ 1 ลิตร ความเข้มข้นของ ไฮดรอกไซด์ไอออน จะเป็น [OH−] = 1 โมล/l. เพราะฉะนั้น [H+] = 10−14 โมล/l, และ pH = −log 10−14 = 14. ^^
การทำกรดให้เป็นด่าง
เมื่อละลายในน้ำ เบส โซเดียมไฮดรอกไซด์จะแตกตัวเป็น ไฮดรอกไซด์ และ โซเดียมไอออน: และคล้ายกัน ในน้ำ ไฮโดรเจนคลอไรด์ จะแตกตัวเป็น ไฮโดรเนียม และ คลอไรด์ไอออน: เมื่อนำสารละลายทั้งสองมาผสมกัน H3O+ และ OH− ไอออน จะรวมกันเกิดเป็นโมเลกุลของน้ำ: ถ้าจำนวนของ NaOH และ HCl ละลายเท่ากัน (วัดเป็นโมลไม่ใช่กรัม) ด่างและกรดจะทำปฏิกิริยากันพอดีแล้วเกิดเป็น NaCl (เกลือแกง) ละลายอยู่ในสารละลายนั้น
เบสที่เป็นตัวเร่งปฏิกิริยาแบบเฮเตอโรเจนัส (Bases as heterogeneous catalysts)
โลหะทรานซิชัน ใช้ทำตัวเร่งปฏิกิริยาได้ดี หลายตัวทำให้เกิดสารประกอบเบส ตัวเร่งปฏิกิริยาที่เป็นด่างใช้ในการเร่งปฏิกิริยา ไฮโดรจีเนชัน โดยการเคลื่อนย้าย พันธะคู่, เมียร์วีอิน-พอนน์ดอร์ฟ-เวอร์เลย์ รีดักชัน (Meerwein-Ponndorf-Verlay reduction), ปฏิกิริยาไมเคิล (Michael reaction) , และปฏิกิริยาอื่น ๆ อีกมากมาย
Stenanthemum
Stenanthemum เป็นสกุลของพืชดอกที่อยู่ในวงศ์ Rhamnaceae.
ถิ่นกำเนิดของมันคือ ออสตราเลเซีย
สปีชีส์ในสกุล ได้แก่:
Dipleurosoma
Dipleurosoma เป็นสกุลของไฮโดรซัวที่อยู่ในวงศ์ Dipleurosomatidae
สปีชีส์ของสกุลนี้พบในอเมริกาเหนือ
สปีชีส์ในสกุล ได้แก่:
จิตรกรรมภูมิทัศน์
จิตรกรรมภูมิทัศน์ (ภาษาอังกฤษ: Landscape art) เป็นจิตรกรรม ที่แสดงทิวทัศน์เช่นภูเขา, หุบเขา, ต้นไม้, แม่น้ำ, และป่า และมักจะรวมท้องฟ้า นอกจากนั้นสภาวะอากาศก็อาจจะมีส่วนสำคัญในการวางองค์ประกอบของภาพด้วย
ในคริสต์ศตวรรษที่ 1 ชาวโรมันตกแต่งห้องด้วยจิตรกรรมฝาผนังที่เป็นภาพภูมิทัศน์ซึ่งพบที่ปอมเปอีและเฮอร์คิวเลเนียม
ฤดูพายุไต้ฝุ่นแปซิฟิก พ.ศ. 2502
'''ฤดูพายุไต้ฝุ่นแปซิฟิก พ.ศ. 2502''' (ค.ศ. 1959) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนพฤษภาคมและพฤศจิกายน วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
จิตรกรรมภูมิทัศน์
คำว่า “landscape” มาจากภาษาดัทช์ landscape “landschap” ซึ่งหมายถึงบริเวณที่เก็บเกี่ยวแล้ว และนำเข้ามาใช้ในภาษาอังกฤษในคริสต์ศตวรรษที่ 17 เมื่อต้น คริสต์ศตวรรษที่ 15 การเขียนภาพภูมิทัศน์เป็นศิลปะการเขียนแบบหนึ่งในยุโรป ซึ่งใช้เป็นฉากหลังของกิจการต่าง ๆ ส่วนใหญ่จะเป็นศิลปะคริสต์ศาสนา เช่น ภาพในหัวเรื่อง “พระเยซูหนีไปอียิปต์”, หรือฉากการเดินทางของแมไจเพื่อนำของขวัญมาให้พระเยซู หรือ ภาพเขียนเกี่ยวกับนักบุญเจอโรมเมื่อไปจำศีลอยู่ในทะเลทราย
ฤดูพายุไต้ฝุ่นแปซิฟิก พ.ศ. 2502
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2502
จิตรกรรมภูมิทัศน์
การเขียนภาพภูมิทัศน์ของจีนจะเป็นภูมิทัศน์ล้วน ๆ ถ้ามีคนอยู่ในรูปก็จะเป็นส่วนประกอบที่ไม่สำคัญหรือเพียงเป็นสิ่งเทียบถึงขนาดของธรรมชาติ และเป็นการเชิญชวนให้ผู้ชมภาพมีความรู้สึกว่ามีส่วนร่วมในภาพเขียน การเขียนภาพลักษณะนี้มีลักษณะสมบูรณ์แบบมาตั้งแต่การเขียนภาพด้วยหมึก
ในยุโรปจอห์น รัสคิน และ เซอร์เค็นเน็ธ คลาคกล่าวว่าการเขียนภาพภูมิทัศน์เป็นศิลปะที่สร้างขึ้นในคริสต์ศตวรรษที่ 19 ซึ่งเป็นสิ่งที่ทำให้ผู้คนเกิดความซาบซึ้งในความสวยงามของธรรมชาติ คลาคกล่าวว่าในการเขียนภาพภูมิทัศน์ตั้งอยู่บนพื้นฐานสี่อย่าง: การยอมรับในสัญลักษณ์ที่เห็น, ความอยากรู้อยากเห็นเกี่ยวกับธรรมชาติ, การสร้างจินตนิยมที่มึพี้นฐานมาจากความกลัวธรรมชาติ และ ความเชื่อที่ว่าทุกสิ่งทุกอย่างจะลงเอยด้วยดีที่เป็นสิ่งที่สามารถทำให้เกิดขึ้นได้
ในสหรัฐอเมริกาช่างเขียนภาพสกุลศิลปะลุ่มแม่น้ำฮัดสันที่รุ่งเรื่องราวกลางคริสต์ศตวรรษที่ 19 มีชื่อเสียงในการวิวัฒนาการเขียนภาพภูมิทัศน์ นักเขียนภาพกลุ่มนี้สร้างภาพเขียนขนาดยักษ์เพื่อจะสามารถพยายามแสดงความยิ่งใหญ่ของภูมิทัศน์ตามที่เห็น ปรัชญาของงานของทอมัส โคลซึ่งถือกันว่าเป็นผู้ก่อตั้งตระกูลการเขียนนี้ก็เช่นเดียวกับปรัชญาการเขียนภาพภูมิทัศน์ในยุโรป — เป็นความศรัทธาของมนุษย์ที่ทำให้มีความรู้สึกดีขึ้นจากการซาบซึ้งในคุณค่าของความสวยงามและความมหัศจรรย์ของธรรมชาติ งานของศิลปินตระกูลแม่น้ำฮัดสันรุ่นหลังเช่นงานของ แอลเบิร์ต เบียร์สตัดท์จะสร้างงานที่สร้างความน่ากลัวขึ้นโดยการเน้นอำนาจของธรรมชาติ
นักสำรวจ, นักธรรมชาติวิทยา, ชาวทะเล, พ่อค้า, หรือผู้ตั้งถิ่นฐานที่มาถึงแผ่นดินแคนาดาเมื่อสมัยแรก ๆ ในการสำรวจต้องเผชิญกับธรรมชาติที่ค่อนข้างจะอันตรายจากทะเล นักสำรวจเหล่านี้พยายามปรับปรุงสถานการณ์โดยการทำแผนที่, บันทึก, และตั้งหลักแหล่ง ความเข้าใจธรรมชาติจากการสังเกตของแต่ละคนก็ต่างกันไป บันทึกจากความรู้สึกเหล่านี้มีตั้งแต่ถูกต้องตามความเป็นจริงไปจนการจินตนาการที่เกินความจริงเอามาก ๆ และการสังเกตเหล่านี้ก็ถูกบันทึกในรูปของภาพภูมิทัศน์ ภาพเขียนที่เป็นตัวอย่างที่ดีของการเขียนภาพภูมิทัศน์คานาดาคือภาพจากจิตรกรใน “กลุ่มเจ็ดคน” (Group of Seven) ที่มีชื่อเสียงในคริสต์ทศศตวรรษ
พรรคเพื่อสัตว์
พรรคเพื่อสัตว์ (Partij voor de Dieren หรือย่อเป็น PvdD) เป็นพรรคการเมืองในประเทศเนเธอร์แลนด์ที่ตั้งขึ้นโดยมีจุดประสงค์หลักเพื่อส่งเสริมสิทธิและสวัสดิภาพของสัตว์ ก่อตั้งขึ้นเมื่อปี ค.ศ. 2002 เพื่อแสดงจุดยืนเรื่องสัตว์ในสภาเนเธอร์แลนด์ โดยไม่เน้นจุดมุ่งหมายในการร่วมตั้งรัฐบาลผสม
แยกจอมทอง
แยกจอมทอง (Chom Thong Junction) เป็นทางแยกบริเวณจุดบรรจบระหว่างถนนจอมทองกับถนนวุฒากาศ ในพื้นที่แขวงจอมทอง เขตจอมทอง กรุงเทพมหานคร ใกล้กับเชิงสะพานบางขุนเทียน
อาการปวดเค้นหัวใจ
อาการปวดเค้นหัวใจ (angina pectoris) คืออาการเจ็บหน้าอกอย่างหนึ่ง ซึ่งเป็นผลจากการขาดเลือดของกล้ามเนื้อหัวใจ ส่วนใหญ่มีสาเหตุมาจากการอุดตันหรือหดเกร็งของหลอดเลือดหัวใจ สาเหตุส่วนใหญ่ของอาการปวดเค้นหัวใจคือโรคหลอดเลือดหัวใจ ซึ่งเป็นผลจากการเกิดการแข็งของหลอดเลือดหัวใจ คำภาษาอังกฤษของอาการปวดเค้นหัวใจคือ angina pectoris มาจากคำภาษาลาตินว่า "angere" ("บีบรัด") ประกอบกับคำว่า pectus ("อก") ดังนั้นอาจแปลตามรูปศัพท์ได้ว่าอาการปวดเหมือนถูกบีบรัดหน้าอก
ความรุนแรงของความเจ็บปวดมีความสัมพันธ์กับความรุนแรงของการขาดออกซิเจนของกล้ามเนื้อหัวใจอยู่บ้างเพียงเล็กน้อย (หมายความว่าแม้จะมีอาการปวดรุนแรง แต่อาจไม่เป็นหัวใจขาดเลือดก็ได้ และผู้ป่วยหัวใจขาดเลือด อาจไม่เจ็บหรือเจ็บไม่มากก็ได้)
อาการปวดที่เป็นมากขึ้นๆ ("crescendo") อาการปวดที่เป็นมากขึ้นทันทีทันใดขณะไม่ได้ออกแรงหรือพัก และอาการปวดที่เป็นอยู่นานกว่า 15 นาที เป็นอาการของอาการปวดเค้นไม่เสถียร ("unstable angina") (มักนับรวมกับโรคอื่นๆ ที่ใกล้เคียงกันเป็นกลุ่มภาวะกล้ามเนื้อหัวใจขาดเลือดเฉียบพลัน) อาการเช่นนี้มีโอกาสสูงที่จะเป็นจากการมีกล้ามเนื้อหัวใจตายเหตุขาดเลือด จำเป็นต้องได้รับการตรวจจากแพทย์โดยด่วน ส่วนใหญ่เบื้องต้นมักถือว่าเป็นหัวใจขาดเลือดไว้ก่อน
Stemodiopsis
Stemodiopsis เป็นสกุลของพืชดอกที่อยู่ในวงศ์ Linderniaceae.
ถิ่นกำเนิดของมันคือ เขตร้อนและแอฟริกาตอนใต้
สปีชีส์ในสกุล ได้แก่:
กีฬาไตรกีฬาในซีเกมส์ 2015
ไตรกีฬาในซีเกมส์ 2015 จัดขึ้นที่สวนสาธารณะชายฝั่งทะเลตะวันออก, ประเทศสิงคโปร์ ตั้งแต่วันที่ 6–7 มิถุนายน พ.ศ. 2558
ประเทศที่เข้าร่วมการแข่งขัน
จากนักกีฬาทั้งหมด 21 คนจาก 6 ชาติสมาชิกที่เข้าร่วมการแข่งขันไตรกีฬาในซีเกมส์ 2015:
ตารางเหรียญรางวัล
{{legend|#ccccff|ประเทศเจ้าภาพ|border=solid 1px #AAAAAA}}
แฮธอร์
แฮธอร์ เป็นธิดาของเทพรา และเป็นชายาของเทพฮอรัส เป็นเทพีแห่งความรัก ความสุข การแต่งงาน การเต้นรำ และความงดงาม สัญลักษณ์ของพระนาง คือ วัว หรือเทพีที่มีเขาวัวอยู่บนเศียร มีความเกี่ยวข้องกับเทพีเซคเมต เทพีนางสิงโต ในสมัยหนึ่งน่าจะเป็นองศ์เดียวกับไอซิส เพราะตำนานบางแห่งก็ว่าเป็นมารดาแห่งฮอรัส แต่ภายหลังได้แยกจากกัน คือให้ ไอซิสเป็นมารดาแห่งฮอรัส แต่ฮาเธอร์เป็นแม่นม จึงปรากฏรูปฮาเธอร์ในลักษณะวัว กำลังให้นมฟาโรห์อยู่
Dimophyes
Dimophyes เป็นสกุลของไฮโดรซัวที่อยู่ในวงศ์ Diphyidae มีสปีชีส์เดียวคือ  Dimophyes arctica
สกุลมี การกระจายทั่วโลก
เจ้าหญิงอีซาแบล ดัชเชสแห่งบรากังซา
เจ้าหญิงอีซาแบล ดัชเชสแห่งบรากังซา เป็นพระชายาใน เจ้าชายดูอาร์ท ปิโอ ดยุคแห่งบรากันซา ภายหลังเสกสมรสรับพระราชทานพระอิสริยยศเป็น เจ้าหญิงแห่งโปรตุเกส ดัชเชสแห่งบรากังซา พระองค์และพระสวามีมีพระโอรส-ธิดา 3 พระองค์
อินเตอร์เฟียรอน
อินเตอร์เฟียรอน (interferon, IFN) เป็นสารประเภทโปรตีนชนิดหนึ่งที่สร้างขึ้นเมื่อพบการเจริญของไวรัส และ INFs ที่ถูกขับออกจากเซลล์หนึ่งจะสามารถไปชักนำให้เซลล์อื่นๆ ที่ใกล้เคียงให้มีการสร้างสารโปรตีนกลุ่มหนึ่งที่มีคุณสมบัติในการยับยั้งการเจริญของไวรัส ในเซลล์นั้นๆได้ จาก การสร้างสาร INFs จากเซลล์สปีชีส์ใดจะมีผลในการยับยั้งการเจริญของไวรัส ในสปีชีส์นั้นเท่านั้น (host-cell specific)
พ.ศ. 1852
พุทธศักราช 1852 ใกล้เคียงกับ
แสมขาว
แสมขาว เป็นพืชในป่าชายเลน สูงได้ถึง 30 เมตร พบได้ทั้งบริเวณหาดทรายและหาดเลนรากแผ่เป็นร่างแห และมีรากหายใจเป็นแท่งโผล่ขึ้นมา ใบมีลักษณะยาวรีกว่าแสมแบบอื่นๆ ใบจะซีดและมีสีอ่อนกว่าแสมดำและแสมทะเล ใบหนา อวบน้ำ ป้องกันการสูญเสียน้ำ มีต่อมเกลือ ขับเกลือออกทางผิวใบ ดอกสีขาวเหลือง มีสี่กลีบแบบเดียวกับแสมทะเลแต่ช่อดอกของแสมขาวเป็นช่อยาวกว่า ผลเป็นทรงหยดน้ำ ยาวกว่าผลแสมดำ ผลลอยน้ำได้
การใช้ประโยชน์
แสมขาวมีสารแทนนิน ใช้ในการฟอกหนังได้ แสมขาวเป็นไม้โตเร็ว ใช้ปลูกร่วมกับ Sonneratia และ Rhizophoraเพื่อป้องกันชายฝั่ง. ใช้ทำถ่านได้ไม่ดีนัก สารสกัดจากแก่นใช้เป็นยา ผลนำมาต้ม รับประทานได้ แต่ไม่นิยมนำมาทำขนมลูกแสมเท่ากับผลแสมดำ
เท็ด ดีบีอาซี จูเนียร์
ทีโอเดอร์ มาร์วิน ดิบิอาซี จูเนียร์ (Theodore Marvin DiBiase, Jr.) เกิด 8 พฤศจิกายน ค.ศ. 1982 อดีตนักมวยปล้ำอาชีพและนักแสดงาวอเมริกัน เป็นนักมวยปล้ำรุ่นที่ 3 ของตระกูล ลูกชายของตำนาน เดอะ มิลเลียน ดอลลาห์ แมน เท็ด ดีบีอาซี หลานปู่ของ "ดิ ไอรอน" ไมค์ ดีบีอาซี เป็นน้องชายของไมค์ ดีบีอาซี จูเนียร์ และเป็นพี่ชายของเบรตต์ ดีบีอาซี ซึ่งเหล่านี้ต่างเป็นนักมวยปล้ำอาชีพทั้งสิ้น
ประวัติ
เท็ดเปิดตัว WWE ครั้งแรกในรอว์วันที่ 26 พฤษภาคม 2008 โดยทำท่าว่าจะมาท้าชิงแชมป์โลกแท็กทีมจากโคดี โรดส์และฮาร์ดคอร์ ฮอลลี‎ ในไนท์ออฟแชมเปียนส์ (2008)กับคู่แท็กทีมปริศนา จนวันนั้นมาถึงเขาก็เปิดตัวมาคนเดียวโดยบอกว่าคู่แทกทีมยังไม่มา และแมตช์ก็เริ่มขึ้น แต่โคดีก็เปิดเผยว่าเขาคือคู่ทีมคนใหม่ของเท็ดโดยการหักหลังฮอลลีเป็นแท็กทีมคู่ใหม่นามไพรซ์เลสส (Priceless)
ในปลายปี 2008 เท็ดและโคดีเสียแชมป์ให้กับซีเอ็ม พังก์และโคฟี คิงส์ตัน ในรอว์สัปดาห์ต่อมาได้ไปรบกวนการปล้ำของแรนดี ออร์ตันและซีเอ็ม พังก์ จึงโดนออร์ตันเตะเข้าที่ศีรษะและต้องพักปล้ำไปในบทโทรทัศน์ แต่อันที่จริงเขาต้องไปถ่ายภาพยนตร์เรื่อง เดอะ มารีน 2
เท็ดได้กลับมาในรอว์ วันที่ 12 มกราคม 2009 โดยทำทีว่าจะรุมออร์ตัน ที่มาทำร้ายเขาร่วมกับมานูและซิม สนูกกา สุดท้ายเขาก็ได้หักหลังมานูและซิม ไปเข้าร่วมทีมเดอะเลกาซีของออร์ตันกับโคดี ในไนท์ออฟแชมเปียนส์ (2009) เท็ดกับโคดีได้ชิงแชมป์แท็กทีมยูนิฟายด์กับทีมเจริ-โชว์ (บิ๊กโชว์และคริส เจริโค) แต่ก็ไม่สามารถคว้าแชมป์ได้
เท็ดได้ย้ายไปอยู่สแมคดาวน์จากผลดราฟท์ 25 เมษายน 2011 ในสแมคดาวน์ได้เจอกับอดีตคู่แท็กทีมอย่างโคดี โรดส์แต่ก็แพ้ ในสแมคดาวน์ต่อมาเขาได้เปิดตัวพร้อมโคดี และถูกโคดีสั่งให้เอาถุงกระดาษมาครอบหัวตัวเอง จากนั้นก็ได้เปิดศึกท้าชิงแชมป์อินเตอร์คอนติเนนทัลกับโคดีในไนท์ออฟแชมเปียนส์ (2011) แต่ก็ไม่สามารถคว้าแชมป์มาได้ ก่อนเริ่มรายการไนท์ออฟแชมเปียนส์ (2012) เขาได้กลับมาเข้าร่วมปล้ำแบทเทิลรอยัลหาผู้ท้าชิงแชมป์ยูเอสอันดับ 1 แต่ก็ไม่ชนะ
วันที่ 26 สิงหาคม 2013 เขาได้ประกาศด้วยการถ่ายวิดีโอส่วนตัวแล้วอัพลงยูทูปและทวิตเตอร์ของเขา ว่าเขาตัดสินใจที่จะไม่ต่อสัญญากับทาง WWE แล้ว โดยบอกว่านี่เป็นการตัดสินใจของตัวเขาเอง และมันเป็นสิ่งที่ดีที่สุดสำหรับตัวเขาและครอบครัวในตอนนี้ เขาอยากจะใช้เวลาเลี้ยงดูลูกด้วยการเป็นพ่อที่ดี และอยากหาโอกาสทำงานอื่นๆ เท็ดบอกว่า ตลอดระยะเวลาที่ผ่านมาเขาได้มีประสบการชีวิตที่น่าอัศจรรย์กับทาง WWE พร้อมบอกด้วยว่าเขาจะคิดถึง WWE และคิดถึงแฟนๆเสมอ อย่างไรก็ดี เขาบอกว่าไม่ใช่ว่าเขาจะออกจากสมาคมไปแล้ว และจะไม่กลับมาอีกเลย หากแต่นี่คือสิ่งที่ตัวเขาต้องการ ณ เวลานี้ โดยเขาเลือกที่จะไปหางานหรือทำสิ่งอื่นๆ นอกวงการด้วยตัวของเขาเอง สัญญาของเขาได้หมดลงวันที่ 1 กันยายน 2013
รายชื่อแหล่งมรดกโลกในประเทศปาเลสไตน์
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของปาเลสไตน์ทั้งสิ้น 3 แหล่ง
รางวัลออสการ์ สาขาบทภาพยนตร์ดัดแปลงยอดเยี่ยม
รางวัลออสการ์ สาขาบทภาพยนตร์ดัดแปลงยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ที่มอบให้กับผู้เขียนบทภาพยนตร์ ซึ่งบทภาพยนตร์ที่จะถือว่าเป็นบทภาพยนตร์ดัดแปลงนั้นต้องแต่งขึ้นจากเค้าเรื่องที่มีอยู่แล้ว เช่น นวนิยาย บทละคร เรื่องสั้น หรือแม้แต่ภาพยนตร์เรื่องอื่น (รางวัลออสการ์ สาขาบทภาพยนตร์ดั้งเดิมยอดเยี่ยมเป็นสาขารางวัลที่ใกล้เคียงกัน)
รายชื่อแหล่งมรดกโลกในประเทศปาเลสไตน์
สถานที่ที่ได้ขึ้นบัญชีรายชื่อเบื้องต้น
ปาเลสไตน์มีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 14 แห่ง
รายชื่อแหล่งมรดกโลกในอเมริกาเหนือ
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนสถานที่สำคัญใน 3 ประเทศในทวีปอเมริกาเหนือเป็นแหล่งมรดกโลกจำนวนมาก ทั้งนี้ รวมแหล่งมรดกโลกที่ตั้งอยู่ในกรีนแลนด์ของประเทศเดนมาร์กด้วย
หลังภาพแห่งความสุข
ละครเรื่องนี้เป็นละครที่มีเรตติงสูงสุดในประวัติศาสตร์เคเบิลทีวีของเกาหลีแซงหน้าเรื่องสกาย แคสเซิล: ตะกายฟ้า ไขว่คว้าฝัน ด้วยเรตติงตอนสุดท้ายทั่วประเทศที่ 28.371% นอกจากนี้ยังบันทึกเรตติงเฉลี่ยสูงสุดของละครทางเคเบิลทีวีด้วยเรตติงเฉลี่ย 18.829% แม้ว่าละครจะถูกวิพากษ์วิจารณ์เรื่องการแสดงภาพทางเพศและความรุนแรง  แต่ก็ได้รับเสียงวิจารณ์ชื่นชมจากบทภาพยนตร์ การกำกับ และการแสดง โดยโม วาน-อิลได้รับรางวัลผู้กำกับยอดเยี่ยม และคิม ฮี-แอได้รับรางวัลนักแสดงนำหญิงยอดเยี่ยมจากงานแบคซังอาร์ตส์อะวอดส์ ครั้งที่ 56
เรื่องย่อ
จี ซ็อน-อู (คิม ฮี-แอ) แพทย์เวชศาสตร์ครอบครัว ผู้เป็นที่นับถือ และรองผู้อำนวยการของโรงพยาบาลสายใยรักแห่งครอบครัวในเมืองโกซาน ประเทศเกาหลีใต้ แต่งงานกับอี แท-โอ (พัก แฮ-จุน) ผู้อำนวยการที่มีความทะเยอทะยาน ซึ่งเธอมีลูกชายชื่อ อี จุน-ย็อง (ช็อน จิน-ซอ) ซ็อน-อูคิดว่าครอบครัวของเธอสมบูรณ์แบบจนกระทั่งเธอพบว่าแท-โอกำลังมีความสัมพันธ์กับผู้หญิงอีกคนชื่อยอ ดา-คย็อง (ฮัน โซ-ฮี)
เพลงประกอบ
เพลงประกอบของละครรวบรวมไว้ในอัลบั้มสองตอนที่วางจำหน่ายในวันที่ 25 พฤษภาคม ค.ศ. 2020. อัลบั้มประกอบด้วยเพลงประกอบต้นฉบับ 6 เพลง และเพลงประกอบ 28 เพลง รายการต่อไปนี้เป็นรายการเพลงสำหรับการสตรีมออนไลน์ของอัลบั้ม
Stenocephalum
ถิ่นกำเนิดของมันคือ ทางตอนใต้ของเม็กซิโกถึงกัวเตมาลาและอเมริกาใต้เขตร้อน
สปีชีส์ในสกุล ได้แก่:
การประกวดเพลงยูโรวิชันปี 2017
การประกวดเพลงยูโรวิชั่น 2017 เป็นการแข่งขันครั้งที่ 62 ของการประกวดเพลงชิงชนะเลิศแห่งยุโรป (ยูโรวิชั่น ซอง คอนเทสต์) การแข่งขันจัดขึ้นที่ ศูนย์นิทรรศการนานาชาติ ณ กรุงเคียฟ ประเทศยูเครน โดยเป็นผลจากการที่ประเทศยูเครนชนะการประกวดเพลงยูโรวิชั่นประจำปี 2016 ณ กรุงสต็อกโฮล์ม ประเทศสวีเดน หลังจากที่ยูเครนส่งเพลง 1944 (อ่านว่า Nineteen Forty-Four) ซึ่งแต่งและขับร้องโดย Jamala เข้าแข่งขันในปีดังกล่าว
การจัดประกวดครั้งนี้ เป็นครั้งที่สองของยูโรวิชั่น ซอง คอนเทสต์ หลังจากปี 2005 (พ.ศ. 2548) และครั้งที่สี่ในการจัดประกวดยูโรวิชั่น หลังจากการประกวดยูโรวิชั่น 2005 และจูเนียร์ยูโรวิชั่น 2009 และ 2013 ที่จัดขึ้นในกรุงเคียฟของยูเครน
วันที่จัดแข่งขันมีทั้งหมด 3 วัน โดยรอบรองชนะเลิศแบ่งเป็นสองวัน (9 และ 11 พฤษภาคม) และรอบชิงชนะเลิศหนึ่งวัน (13 พฤษภาคม) มีพิธีกรในงานทั้งหมด 3 คน ได้แก่ Oleksandr Skichko / Volodymyr Ostapchuk และ Timur Miroshnychenko
มีประเทศเข้าร่วมแข่งขันครั้งนี้ทั้งหมด 42 ประเทศ โดยที่มีประเทศโปรตุเกสและประเทศโรมาเนียกลับเข้าร่วมแข่งขันอีกครั้ง หลังจากปีที่ผ่านมาไม่ได้เข้าร่วมการแข่งขัน ในขณะที่ประเทศบอสเนียและเฮอร์เซโกวีนาไม่ได้เข้าร่วมแข่งขันในปีนี้ เนื่องจากปัญหาทางด้านงบประมาณในการส่งตัวแทนเข้าแข่งขัน และประเทศรัสเซียซึ่งเข้าร่วมแข่งขันในช่วงแรก ได้ถอนตัวจากการแข่งขันในวันที่ 13 เมษายน เนื่องจาก Yulia Samoylova นักร้องตัวแทนรัสเซีย ถูกห้ามไม่ให้เข้าประเทศยูเครน ซึ่งเป็นผลสืบเนื่องจากการเข้าไปในเขตไครเมียของยูเลียเพื่อเข้าไปเล่นคอนเสิร์ตในปี 2015 โดยทางยูเครนอ้างว่า การเข้าไปในเขตไครเมียของยูเลียนั้น ผิดกฎหมายของยูเครน
ผู้ชนะในการประกวดครั้งนี้ คือตัวแทนจากประเทศโปรตุเกส โดยส่งเพลง "Amar pelos dois" (Loving For Both of Us) เข้าแข่งขัน โดยมี Luísa Sobral เป็นผู้ประพันธ์เพลง และ Salvador Sobral เป็นผู้ขับร้อง ซึ่งชัยชนะในครั้งนี้ เป็นการชนะการประกวดครั้งแรกและติดอันดับ 5 อันดับแรกในการแข่งขันของประเทศโปรตุเกสในรอบ 53 ปี นับตั้งแต่ส่งเพลงเข้าประกวดครั้งแรกจนถึงปัจจุบัน ซึ่งยาวนานที่สุดในประวัติศาสตร์ยูโรวิชั่น และบทเพลงที่ชนะเลิศในการประกวดครั้งนี้ ยังเป็นเพลงแรกในรอบ 10 ปี ที่ใช้ภาษาราชการประจำประเทศนับตั้งแต่ปี 2007 ซึ่งในปีนั้นเพลง Molitva จากประเทศเซอร์เบีย (เพลงชนะเลิศในปีนั้น เป็นเพลงภาษาเซอร์เบีย) เป็นเพลงชนะเลิศเพลงสุดท้ายที่ใช้ภาษาราชการก่อนจะเว้นว่างไป 10 ปี และยังเป็นเพลงแรกในรอบ 21 ปี ที่เขียนขึ้นในรูปแบบจังหวะแบบกลุ่ม 3 จังหวะ นับตั้งแต่ปี 1996 ซึ่งในปีดังกล่าวนั้น เพลง The Voice จากประเทศไอร์แลนด์และเพลงชนะเลิศในปีนั้น เป็นเพลงสุดท้ายที่เขียนขึ้นในรูปแบบกลุ่ม 3 จังหวะก่อนที่จะเว้นว่างไปอีก 21 ปี
นอกจากนี้ ปีนี้ยังเป็นปีที่มีประเทศผู้ชนะเป็นประเทศที่กลับเข้ามาแข่งขันหลังจากไม่ได้แข่งขันในปีก่อนติดต่อเป็นปีที่สองต่อจากประเทศยูเครนที่กลับเข้าแข่งขันในปี 2016 หลังจากที่ไม่ได้เข้าร่วมในปี 2015 อีกด้วย โดยที่ประเทศโปรตุเกสไม่ได้เข้าร่วมแข่งขันในปี 2016 ก่อนที่จะกลับเข้ามาในปี 2017 และชนะเลิศในปีดังกล่าว
ประเทศที่ได้รับคะแนนสามอันดับแรกในปีนี้ (โปรตุเกส บัลแกเรีย มอลโดวา) ได้รับสถิติคะแนนดีที่สุดนับตั้งแต่เข้าแข่งขัน ในขณะที่ประเทศยูเครน เจ้าภาพในปีนี้ ได้รับสถิติคะแนนแย่ที่สุดนับตั้งแต่เข้าแข่งขัน และในกลุ่มประเทศ Big Five มีประเทศอิตาลีเพียงประเทศเดียวที่มีคะแนนติดอันดับ 10 อันดับแรก โดยทำคะแนนได้อันดับที่ 6 ด้วยคะแนน 334 คะแนน [ในขณะที่ประเทศอื่นในกลุ่ม Big Five มี 2 ประเทศที่ติดอันดับเกิน 10 อันดับแรก แต่ไม่เกินอันดับที่ 20 ได้แก่ฝรั่งเศส (อันดับที่ 12) และสหราชอาณาจักร (อันดับที่ 15) และมี 2 ประเทศที่ติดอันดับเกินอันดับที่ 20 ได้แก่เยอรมนี (อันดับที่ 25 - อันดับรองสุดท้าย) และสเปน (อันดับที่ 26 - อันดับสุดท้าย)]
Diphasia
Diphasia เป็นสกุลของไฮโดรซัวที่อยู่ในวงศ์ Sertulariidae.
สกุลมี การกระจายทั่วโลก
สปีชีส์ในสกุล ได้แก่:
บางกอกอารีนา
บางกอกอารีนา (Bangkok Arena) หรือชื่อเดิมว่า บางกอกฟุตซอลอารีนา เป็นอารีนาที่มีความจุมากที่สุดในประเทศไทย ด้วยจำนวน 15,000 ที่นั่ง ตั้งอยู่บนพื้นที่ 50 ไร่ ภายในศูนย์ฝึกอบรมข้าราชการกรุงเทพมหานคร เขตหนองจอก กรุงเทพมหานคร สร้างขึ้นเพื่อรองรับการแข่งขันฟุตซอลชิงแชมป์โลกครั้งที่ 7 ซึ่งประเทศไทยเป็นเจ้าภาพ โดยมีโครงการพัฒนาเป็นศูนย์กีฬาทางฝั่งตะวันออกของกรุงเทพมหานครในอนาคต
สหพันธ์ฟุตบอลนานาชาติ (ฟีฟ่า) ลงมติให้ประเทศไทย เป็นเจ้าภาพการแข่งขันฟุตซอลชิงแชมป์โลกครั้งที่ 7 จึงเริ่มดำเนินโครงการก่อสร้างสนามฟุตซอลเพื่อใช้เป็นสนามหลักในการแข่งขันพร้อมทั้งการจัดพิธีเปิดและพิธีปิดการแข่งขัน ในปี พ.ศ. 2553 คณะรัฐมนตรีซึ่งมีอภิสิทธิ์ เวชชาชีวะ เป็นนายกรัฐมนตรี มีมติให้กรุงเทพมหานครที่มีหม่อมราชวงศ์สุขุมพันธุ์ บริพัตรเป็นผู้ว่าราชการ รับผิดชอบโครงการด้วยวงเงินประมาณ 1,300 ล้านบาท โดยลงนามในสัญญาจ้างบริษัท อีเอ็มซี จำกัด (มหาชน) เพื่อเริ่มการก่อสร้าง เมื่อวันที่ 13 มกราคม พ.ศ. 2555 และมีพิธีวางศิลาฤกษ์ โดยหม่อมราชวงศ์สุขุมพันธุ์เป็นประธานในพิธี เมื่อวันที่ 24 มกราคม พ.ศ. 2555
ในวันที่ 6 พฤศจิกายน พ.ศ. 2555 ระหว่างการแข่งขันฟุตซอลชิงแชมป์โลกครั้งที่ 7 คณะกรรมการฟุตซอลของฟีฟ่า มีมติยกเลิกการใช้สนามบางกอกฟุตซอลอารีนา เนื่องจากการก่อสร้างไม่เป็นไปตามมาตรฐานความปลอดภัยที่ฟีฟ่ากำหนด และให้ใช้สนามอินดอร์ สเตเดียม หัวหมาก เป็นสนามหลักในการแข่งขันแทน
การออกแบบและจัดหาพื้นที่ก่อสร้าง
สหพันธ์ฟุตบอลนานาชาติ มีมติให้ประเทศไทยเป็นเจ้าภาพจัดการแข่งขัน ฟุตซอลชิงแชมป์โลก 2012 เมื่อวันที่ 18 มีนาคม พ.ศ. 2553 โดยกระทรวงการท่องเที่ยวและกีฬาเป็นผู้รับผิดชอบในภาพรวม ต่อมาในเดือนสิงหาคมปีเดียวกัน สมาคมฟุตบอลแห่งประเทศไทย ในพระบรมราชูปถัมภ์ นำเสนอทางเลือกดำเนินการเกี่ยวกับสนามหลักที่ใช้แข่งขัน เพื่อให้เป็นไปตามเงื่อนไขที่ฟีฟ่ากำหนดความจุผู้ชมที่ 10,000-15,000 คน ต่อรัฐบาลอภิสิทธิ์ในสามรูปแบบคือ การก่อสร้างสนามกีฬาขึ้นใหม่ โดยเลือกจากสองพื้นที่ ได้แก่ที่ดินของการรถไฟแห่งประเทศไทย และที่ดินบริเวณศูนย์ฝึกอบรมข้าราชการของกรุงเทพมหานครที่เขตหนองจอก อีกรูปแบบหนึ่งคือการปรับปรุงสนามอินดอร์ สเตเดียม หัวหมาก กับอาคารกีฬานิมิบุตร กรีฑาสถานแห่งชาติ โดยมีข้อสรุปว่า ให้ใช้ศูนย์ฝึกอบรมข้าราชการกรุงเทพมหานคร เป็นสถานที่ดำเนินการก่อสร้าง
ในเดือนพฤษภาคม พ.ศ. 2554 รัฐบาลอภิสิทธิ์อนุมัติงบประมาณเพื่อก่อสร้างสนามแห่งนี้ เป็นจำนวนเงิน 1,239 ล้านบาท โดยกรุงเทพมหานครมอบหมายให้ มหาวิทยาลัยเทคโนโลยีพระจอมเกล้าธนบุรีเป็นผู้ออกแบบ รวมถึงศึกษาการใช้พื้นที่บริเวณสนาม และลงนามในสัญญาจ้างบริษัท อีเอ็มซี จำกัด(มหาชน)เมื่อวันที่ 13 มกราคม พ.ศ. 2555 โดยหม่อมราชวงศ์สุขุมพันธุ์แจ้งต่อฟีฟ่าว่า กรุงเทพมหานครกำหนดให้สนามแห่งนี้มีชื่อว่า บางกอกฟุตซอลอารีนา (Bangkok Futsal Arena)
การก่อสร้างและการตรวจสอบ
เมื่อวันที่ 24 มกราคม พ.ศ. 2555 หม่อมราชวงศ์สุขุมพันธุ์ เป็นประธานในพิธีวางศิลาฤกษ์สนามแห่งนี้ โดยมีระยะเวลาการก่อสร้างประมาณ 250 วันจากเวลาปกติ 500 วัน เป็นผลให้ต้องเร่งรัดการก่อสร้าง ด้วยการปฏิบัติงานตลอด 24 ชั่วโมง มีการใช้วัสดุโครงสร้างทางวิศวกรรมที่ทันสมัย เพื่อให้การก่อสร้างเป็นไปด้วยความรวดเร็วยิ่งขึ้น อาทิการใช้เหล็กรับแรงดึงแทนการใช้สายเคเบิล เพื่อลดขั้นตอนการติดตั้งและการผลิต การใช้คอนกรีตหล่อสำเร็จรูป แทนการหล่อคอนกรีตในเขตก่อสร้าง รวมไปถึงการทำงานหลายอย่างไปพร้อมกัน เช่นการปูพื้นสนามพร้อมการทาสี การติดตั้งเก้าอี้บนอัฒจันทร์ในเวลาเดียวกับการก่อสร้าง เป็นต้น
การก่อสร้างมีการตรวจประเมินจากคณะทำงานของฟีฟ่าเป็นระยะ ครั้งแรกในเดือนกุมภาพันธ์ พ.ศ. 2555 ร่วมกับสนามอื่นๆ ที่ใช้ในการแข่งขันฟุตซอลชิงแชมป์โลกครั้งที่ 7 อีกสามแห่ง มีผลเป็นที่น่าพอใจ รวมถึงการตรวจสอบในเดือนกรกฎาคมปีเดียวกัน ผู้แทนจากฟีฟ่าแสดงความพอใจที่การก่อสร้างมีความคืบหน้า โดยจะต้องรอตรวจสอบความสมบูรณ์พร้อมของสนามในเดือนสิงหาคมอีกครั้ง ในวันที่ 13 กันยายน นางนฤมล ศิริวัฒน์ ประธานคณะกรรมาธิการกีฬาวุฒิสภา คาดการณ์ว่าการก่อสร้างสนามอาจเสร็จสิ้นไม่ทันการแข่งขัน อย่างไรก็ตาม กรุงเทพมหานครซึ่งรับผิดชอบงานก่อสร้างสนาม ก็เร่งการก่อสร้างอย่างต่อเนื่อง โดยระหว่างวันที่ 30 กันยายน - 2 ตุลาคม คณะทำงานของฟีฟ่าเดินทางมาตรวจประเมินความพร้อมของสนามแข่งขันอีกครั้ง
จนกระทั่งในวันที่ 5 ตุลาคม ฟีฟ่าประกาศเปลี่ยนแปลง กำหนดการแข่งขันฟุตซอลชิงแชมป์โลกครั้งที่ 7 โดยให้ย้ายการแข่งขันในช่วงแรก ไปจัดที่อินดอร์ สเตเดียม หัวหมาก แทน และเริ่มการแข่งขันที่บางกอกฟุตซอลอารีนาเป็นครั้งแรก ในรอบก่อนรองชนะเลิศ ตั้งแต่วันที่ 14 พฤศจิกายน จนถึงนัดชิงชนะเลิศ อย่างไรก็ตาม คณะทำงานของฟีฟ่าจะประเมินความพร้อมใช้งานของสนามอีกครั้ง ในวันที่ 25 ตุลาคม ต่อมาในวันที่ 21 ตุลาคม มีการทดสอบระบบเสียงภายในสนาม รวมถึงติดตั้งจอภาพผลึกเหลวเพื่อเป็นป้ายบอกคะแนน บนหลังคาส่วนกลางเหนือสนาม ส่วนพื้นสนามอยู่ระหว่างการขนส่งมาถึงประเทศไทย ซึ่งล่าช้ากว่าที่กำหนดไว้เดิม เนื่องจากมีปัญหาที่ด่านกักกันสินค้าทางฝั่งสาธารณรัฐประชาชนจีน ซึ่งจะสามารถติดตั้งได้ราววันที่ 26 - 28 ตุลาคม และจะทำการทดสอบพื้นสนาม ในวันที่ 30 ตุลาคม พ.ศ. 2555
พิธีเปิดสนาม
เมื่อวันที่ 30 ตุลาคม พ.ศ. 2555 หม่อมราชวงศ์สุขุมพันธุ์ เป็นประธานในพิธีเปิดสนามบางกอกฟุตซอลอารีนา ซึ่งประกอบด้วยการบวงสรวงทางศาสนาพุทธ และพราหมณ์ฮินดู หลังจากนั้น คณะทำงานผู้แทนฟีฟ่าเข้าตรวจสอบสนามในช่วงบ่าย ต่อมาในช่วงเย็น มีการจัดแข่งขันฟุตซอลนัดพิเศษ ระหว่างทีมบีเอ็มเอออลสตาร์ (รวมกรุงเทพมหานคร) กับทีมรวมสื่อมวลชน อย่างไรก็ตาม การก่อสร้างสนามยังไม่เสร็จเรียบร้อยและต้องมีการแก้ไขเพิ่มเติม โดยคณะทำงานผู้แทนฟีฟ่า แจ้งให้ปรับปรุงห้องรับรองพิเศษและห้องน้ำ ส่วนงานก่อสร้างอยู่ระหว่างรอวัสดุปูพื้น
ผลการตรวจสอบโดยฟีฟ่า
ต่อมาในวันที่ 6 พฤศจิกายน พ.ศ. 2555 ขณะที่การแข่งขันฟุตซอลชิงแชมป์โลกครั้งที่ 7 กำลังแข่งขันเป็นวันสุดท้ายของนัดที่สอง คณะกรรมการฟุตซอลของสหพันธ์ฟุตบอลนานาชาติ แถลงข่าวที่สำนักงานใหญ่ฟีฟ่า นครซูริก ประเทศสวิตเซอร์แลนด์ ประกาศให้ยกเลิกการใช้สนามบางกอกฟุตซอลอารีนาอย่างเป็นทางการ เป็นผลให้ฟีฟ่าต้องย้ายสถานที่แข่งขันตั้งแต่รอบก่อนรองชนะเลิศ เฉพาะนัดที่กำหนดว่าจะแข่งขันที่สนามแห่งนี้ โดยเปลี่ยนไปใช้อาคารกีฬานิมิบุตร กรีฑาสถานแห่งชาติ ในรอบก่อนรองชนะเลิศ และอินดอร์ สเตเดียม หัวหมาก ในรอบรองชนะเลิศ กับนัดชิงชนะเลิศตามลำดับ โดยฟีฟ่าชี้แจงว่าก่อนหน้านี้มีการแต่งตั้งคณะทำงาน เพื่อเดินทางไปตรวจสอบความเรียบร้อยและความปลอดภัยทั่วไป ยังสถานที่ก่อสร้างจริงถึงสองครั้ง คือวันที่ 3 และ 5 พฤศจิกายนแล้ว
ด้านหม่อมราชวงศ์สุขุมพันธุ์ กล่าวแสดงความเสียใจหลังทราบผลการตรวจสอบ เนื่องจากข้าราชการและฝ่ายการเมืองทำงานหนักมาตลอดหลายเดือน ส่วนตัวทำหน้าที่อย่างสมบูรณ์แล้ว ถึงแม้จะเกิดอุทกภัยเป็นเวลา 4-5 เดือน แต่ก็ยังก่อสร้างจนแล้วเสร็จ และเชื่อว่าสามารถใช้แข่งขันได้อย่างไม่มีปัญหา ตั้งแต่วันรุ่งขึ้น (7 พฤศจิกายน) เสียด้วยซ้ำ เนื่องจากคณะทำงานของฟีฟ่าก็เดินทางมาเยี่ยมชมการทดสอบแล้ว ทั้งในส่วนพื้นสนามและความปลอดภัย โดยเฉพาะมีการนำประชาชนจำนวน 650 คนมาทดสอบความปลอดภัยของสนาม ตลอดจนปรับปรุงทางหนีไฟแล้ว ซึ่งเมื่อวานนี้ (5 พฤศจิกายน) ตนเห็นว่าคณะทำงานของฟีฟ่าก็แสดงความพึงพอใจ
แต่คาดว่าสาเหตุที่ฟีฟ่าไม่ใช้สนามแห่งนี้ เพราะมีการสั่งให้กรุงเทพมหานครก่อสร้างห้องทำงานวีไอพีเพิ่มเติม สำหรับเจ้าหน้าที่ฟีฟ่าซึ่งจะเดินทางมาอีก 300 คน ซึ่งทางกรุงเทพมหานครก็กำลังดำเนินการอยู่ ทว่ามีประกาศยกเลิกการใช้สนามออกมาเสียก่อน นอกจากนี้ หม่อมราชวงศ์สุขุมพันธุ์ยังตัดพ้อว่า ฟีฟ่าไม่มีการแจ้งผลมาให้กรุงเทพมหานครทราบด้วยช่องทางติดต่อใดๆ ก็ตาม แม้แต่การโทรศัพท์มา เนื่องจากกรุงเทพมหานครเป็นเมืองคู่สัญญาจัดการแข่งขัน จึงควรแจ้งมาที่ตนก่อนจะมีการแถลงข่าว เพราะทางกรุงเทพมหานครก็ปฏิบัติตามข้อกำหนดของฟีฟ่าทุกประการ
อาคารสนามกีฬา
สนามกีฬาเป็นรูปแบบสนามกีฬาในร่ม ออกแบบให้เป็นอเนกประสงค์ เพื่อให้สามารถประยุกต์ใช้สนามในกิจการอื่น ๆ ได้ในภายหลัง สนามมีความกว้าง 116 เมตร ความยาว 132 เมตร อัฒจันทร์ 5 ระดับชั้น สูง 25 เมตร (หลังคาสูง 34 เมตร) มีความจุผู้ชม 12,000 คน ตัวอาคารมีขนาด 10 ไร่ รวมพื้นที่ใช้สอยประมาณ 30,000 ตารางเมตร การออกแบบโครงสร้างของสนาม ใช้เหล็กรับแรงดึง (Cable Rod) ความยาว 132 เมตร ดึงโครงหลังคาเหล็ก น้ำหนักประมาณ 3,000 ตัน
ลักษณะทางสถาปัตยกรรม
ดอกจอกเป็นจุดเริ่มต้นแนวความคิดด้านสถาปัตยกรรม โดยเสาและโครงหลังคาจะเป็นลายกนก โดยมีการผสมผสานลวดลายของดอกจอก
บางกอกฟุตซอลอารีนาเริ่มต้นการก่อสร้างในราวเดือนมกราคม พ.ศ. 2555 ซึ่งเป็นปีเดียวกับที่มีการแข่งขันฟุตซอลชิงแชมป์โลก 2012 ทำให้มีระยะเวลาการก่อสร้างที่สั้น ตลอดระยะเวลาที่ผ่านมามีสื่อหลากหลายแขนงได้กล่าววิพากษ์วิจารณ์การดำเนินการก่อสร้าง เช่น พัชรินทร์ ธรรมรส จากหนังสือพิมพ์เดลินิวส์กล่าวว่า "...หากทุกฝ่ายที่เกี่ยวข้องติดตามและใส่ใจที่จะร่วมกันผลักดันงานเพื่อประเทศชาติร่วมกัน ไม่ว่าจะเป็นรัฐบาลหรือ กทม. ป่านนี้เราอาจจะได้ชื่นชมกับสนามฟุตซอล... บทเรียนครั้งนี้หวังเป็นอย่างยิ่งว่าจะเป็นครั้งสุดท้ายที่การเป็นเจ้าภาพการแข่งขันระดับโลกของคนไทย จะมีการเตรียมพร้อมทั้งแผนและการดำเนินการให้เป็นไปตามเป้าหมาย แบบไม่ต้องลุ้นกันหืดขึ้นคออย่างเช่นที่กำลังเป็นอยู่..." ภายหลังคณะกรรมการสหพันธ์ฟุตบอลนานาชาติ (ฟีฟ่า) มีมติให้ใช้สนามอินดอร์สเตเดียม หัวหมากในการจัดการแข่งขันในช่วงแรกแทน เนื่องจากพิจารณาว่าสนามบางกอกฟุตซอลอารีนาซึ่งจัดสร้างขึ้นใหม่นี้อาจเสร็จไม่ทันกำหนด ในคอลัมน์ข่าวกีฬาของเว็บไซต์สนุก.คอมโดยเมฆา ฟ้าแวบแวบ กล่าวว่า "...อยากรู้ว่าหากสนามฟุตซอลสร้างเสร็จไม่ทันกำหนด ใครจะรับผิดชอบ และสนามแห่งนี้จะมีแผนการใช้อย่างไรในอนาคต มีใครตอบตรงนี้ได้บ้าง..." และ ""งานนี้เตรียมอับอายกันได้แล้ว" ไม่ได้ดูถูกฝีมือคนไทย แต่ดูยังไงมันก็ไม่น่าจะเสร็จทัน!!!"
การคมนาคมที่เกี่ยวข้อง
กรุงเทพมหานคร จัดรถขนส่งมวลชนถึงสนาม โดยให้บริการในสามเส้นทาง ดังต่อไปนี้
มาสค์ไรเดอร์ริวคิ เดอะมูวี่ EPISODE FINAL
มาสค์ไรเดอร์ริวคิ เดอะมูวี่ EPISODE FINAL เป็นภาพยนตร์จากซีรีส์มาสค์ไรเดอร์ ซีรีส์ เรื่องมาสค์ไรเดอร์ริวคิ สร้างโดยบริษัท อิชิโนโมริโปรดักชัน และโตเอะ กำกับภาพยนตร์โดย เรียวตะ ทาซากิ เขียนบทโดยโทชิกิ อิโนอุเอะ ออกฉายเมื่อวันที่ 17 สิงหาคม ค.ศ. 2002 โดยจะออกฉายพร้อมกับภาพยนตร์เรื่อง นินปู เซนไท เฮอร์ริเคนเจอร์: ซูซูโตะ เดอะ มูฟวี่
บางกอกอารีนา
โรงพยาบาลสนามในเหตุการณ์การระบาดทั่วของโควิด-19
ศูนย์กีฬาบางกอกอารีนา ได้รับการปรับให้เป็นโรงพยาบาลสนาม ในชื่อ "โรงพยาบาลเอราวัณ 2" ซึ่งเป็นโรงพยาบาลสนามแห่งที่ 4 ของกรุงเทพมหานคร ในเหตุการณ์การระบาดทั่วของโควิด-19 เริ่มเปิดใช้อย่างเป็นทางการในวันที่ 23 เมษายน พ.ศ. 2564 รองรับผู้ป่วย ได้ 400 เตียง แบ่งเป็นผู้ป่วยชาย 150 เตียง, หญิง 250 เตียง โดยเว้นระยะห่างระหว่างเตียง 1.5 เมตร เปิดรับผู้ป่วยติดเชื้อไม่มีอาการ (ผู้ป่วยโควิดเขียว) เข้ารักษา